Westworld

Westworld je americký sci-fi/westernový televízny seriál. V USA sa začal vysielať 2. októbra 2016 na stanici HBO a súbežne aj na HBO na Slovensku v noci o 3:00 (3. októbra 2016). Seriál je inšpirovaný rovnomenným filmom z roku 1973 a pre televíziu ho vyvinuli Lisa Joy s Jonathanom Nolanom, ktorý je tvorcom seriálu Lovec zločincov a v minulosti spolupracoval na scenároch pre filmy režírované jeho bratom Christopherom Nolanom, ako napr. Temný rytier, Návrat Temného rytiera a Interstellar. Jedným z výkonných producentov seriálu je aj J. J. Abrams.

Seriál rozpráva príbeh futuristického zábavného parku zvaného Westworld.

Obsadenie

Hlavné postavy
 Evan Rachel Wood ako Dolores Abernathy, najstarší výtvor v parku a zistí, že celý jej život je vykonštruovaná lož.
 Thandie Newton ako Maeve Millay, výtvor a bordelmama.
 Jeffrey Wright ako Bernard Lowe, vedúci úseku programovania a programátor výtvorov.
 James Marsden ako Teddy Flood, výtvor, pištoľník, ktorý sa snaží o záchranu jeho vzťahu s Dolores.
 Ingrid Bolsø Berdal ako Armistice, výtvor, nemilosrdná banditka a členka gangu Hectora Escatona.
 Luke Hemsworth ako Ashley Stubbs, vedúci bezpečnosti Westworldu, ktorý monitoruje interakcie medzi hostiteľmi a ľuďmi a zaisťuje bezpečnosť hostí.
 Sidse Babett Knudsen ako Theresa Cullen, vedúca prevádzky Westworldu, dohliada na to, aby park neupadol do chaosu.
 Simon Quarterman ako Lee Sizemore, vedúci príbehových liniek Westworldu.
 Rodrigo Santoro ako Hector Escaton, hostiteľ, hľadaný muž, ktorý sa snaží prežiť.
 Angela Sarafyan ako Clementine Pennyfeather, hostiteľka, pracuje pre Maeve a je jednou z najpopulárnejších atrakcií Westworldu. Lili Simmons hrá výtvor, ktorý Clementine nahradí potom, čo ju vyradia z prevádzky.
 Shannon Woodward ako Elsie Hughes, pracuje pre úsek programovania, kde odstraňuje neobvyklé správanie výtvorov v parku.
 Ed Harris ako "Muž v čiernom", sadistický hosť a dlhoročný návštevník parku.
 Anthony Hopkins ako Robert Ford, zakladateľ Westworldu a hlavný tvorca príbehov.
 Ben Barnes ako Logan, dlhoročný hosť.
 Clifton Collins Jr. ako Lawrence / El Lazo, výtvor, charizmatický vyhnanec, ktorý ľahko manévruje a vyjednáva s kriminálnymi prvkami parku.
 Jimmi Simpson ako William, zdráhavý hosť, ktorý navštívi Westworld prvýkrát po boku jeho budúceho švagra Logana. Postupne odhaľuje hlbší zmysel parku.
 Tessa Thompson ako Charlotte Hale, výkonná riaditeľka z predstavenstva, ktorá dohlada na Westworld, snaží sa presadiť kontrolu predstavenstva nad Fordom.
 Talulah Riley ako Angela, výtvor, víta nových hostí v parku, neskôr je pridelená ako stúpenec Wyatta. (v 1. sérii vedľajšia postava, od 2. série hlavná postava)
 Louis Herthum ako Peter Abernathy, otec Dolores. Bradford Tatum hrávýtvor, ktorý Abernathyho nahradil potom, čo bol vyradený z prevádzky. (Louis Herthum; v 1. sérii vedľajšia postava, od 2. série hlavná postava)
 Katja Herbers ako Grace, hosť vo Westworlde. (od 2. série)
 Neil Jackson ako Nicholas, šarmantný vynaliezavý muž, ktorý sa ocitne v nepreskúmanom teritóriu. (od 2. série)
 Gustaf Skarsgård ako Karl Strand (od 2. série)
 Fares Fares ako Antoine Costa (od 2. série)

Vedľajšie postavy
 Jeffrey Wright ako Arnold Weber, spoluzakladateľ a vývojár Westworldu.
 Ptolemy Slocum ako Sylvester, laboratórny technik pracujúci v Delose.
 Leonardo Nam ako Felix Lutz, laboratórny technik pracujúci v Delose.
 Oliver Bell ako mladý Robert Ford, výtvor, ktorého vytvoril Arnold na obraz Forda, keď bol ešte dieťa.
 Jonathan Tucker ako major Craddock, vojenský dôstojník.
 Betty Gabriel ako Maling (od 2. série)
 Hiroyuki Sanada ako Musashi (od 2. série)
 Zahn McClarnon (od 2. série)

Hostitelia

Série a časti

Na Slovensku sa Westworld vysiela na lokálnej HBO, zarovno s americkou premiérou, t.j. o 3:00 ráno.

1. séria: The Maze (2016)

2. séria: The Door (2018)

3. séria: The New World (2020)

4. séria: The Choice (2022)

Produkcia

Koncepcia a príprava
31. augusta 2013 si HBO objednala pilot pre dramatický seriál, inšpirovaný rovnomenným filmom režiséra a scenáristu Michaela Crichtona z roku 1973. O dva roky neskôr vyšiel prvý trailer k seriálu, ktorý potvrdil premiéru na rok 2016. Tvorcovia vyvinuli príbeh na päť alebo šesť sérií. 14. novembra 2016 bola potvrdená výroba druhej série. 1. mája 2018 bola oficiálne potvrdená tretia séria. 22. apríla 2020 bolo oznámené, že seriál bude pokračovať aj štvrtou sériou.

Financovanie
Rozpočet prvej série bol stanovený na $100 miliónov, pričom výroba prvej časti mala stáť okolo $25 miliónov, zvyšné časti v rozmedzí $8 až $10 miliónov. Financie na seriál poskytli v približne rovnakom pomere HBO a Warner Bros. Television. Anthony Hopkins a Ed Harris mali dostať honorár $175 tisíc za každú časť.

Nakrúcanie
Pilot sa nakrúcal v auguste 2014 v Los Angeles a jeho okolí, nakrúcanie seriálu prebiehalo taktiež aj v Utahu. 3D tlačenie výtvorov je nakrútené pomocou praktických efektov, ktoré sú následne uhladené v postprodukcii.

Hudba
Hudbu k seriálu zložil Ramin Djawadi, ktorý s Nolanom v minulosti spolupracoval na seriáli Lovec zločincov a zložil hudbu aj pre ďalšie seriály, ako napr. Game of Thrones a Prison Break.

Hodnotenie

Referencie

Televízne seriály USA
Televízne seriály z roku 2016
Televízne seriály HBO